অবানিজ্যিক ডিস্ট্রিবিউশন হওয়ায় ডেবিয়ানকে তাড়াহুড়ো করে লাভ করার জন্য ঘন ঘন নতুন ভার্সন বের করতে হয় না যে কারনে অন্যান্য ডিস্ট্রিবিউশন থেকে এর ভার্সন নম্বরটি একটু পিছনের দিকেই থাকে। কেউ কেউ এজন্য ডেবিয়ানকে সমালোচনা করতেই পারেন কিন্তু আমি নিশ্চয়তার সাথেই বলতে পারি যে তারা অবশ্যই কোন নেটওয়ার্ক এ্যাডমিনিস্ট্রেটর নয় (বড়জোর ডেবিয়ান কে ডেস্কটপ হিসেবে একটু টেস্ট করেছেন মাত্র)। নেটওয়ার্ক এ্যাডমিনরা ঘন ঘন সার্ভার আপগ্রেড বা বদলানো পছন্দ করবেন না নিঃসন্দেহে। এজন্যই মাইক্রোসফট উইন্ডোজ এনটি এর সাপোর্ট বন্ধ করার নীতি বদলাতে বাধ্য হয়েছে কারন বহু সার্ভার এখনও এনটি নির্ভর সিস্টেমে পরিচালিত হচ্ছে। নেটওয়ার্ক এ্যাডমিনরা তাই অন্য সবকিছুর চেয়ে স্ট্যাবিলিটকেই প্রাধান্য দিয়ে থাকেন যেখানে একটি সার্ভার বছরের পর বছর সামান্য কিছু সমস্যা বাদে চলতে সক্ষম। আপনি যদি আনস্টেবল সার্ভার পছন্দ না করেন তবে অবশ্যই ডেবিয়ান পছন্দ করবেন। এজন্যই একে রক-সলিড অপারেটিং সিস্টেম বলা হয়ে থাকে কারন ঘন ঘন ভার্সন বের করে অতিরিক্ত বোঝা আরোপ করে না নেট এ্যাডমিনদের উপর।